FORELØBIGT FORSLAG TIL ÆNDRINGSBUDGET NR. 6 TIL BUDGETTET FOR 2004 - ALMINDELIG OVERSIGT OVER INDTÆGTER - ALMINDELIG OVERSIGT OVER INDTÆGTER OG UDGIFTER EFTER SEKTION - Sektion III - Kommissionen

(forelagt af Kommissionen)

Under henvisning til

- traktaten om oprettelse af Det Europæiske Fællesskab, særlig artikel 272,

- traktaten om oprettelse af Det Europæiske Atomenergifællesskab, særlig artikel 177,

- Rådets forordning (EØF) nr. 1605/2002 af 25.6.2002 om finansforordningen vedrørende De Europæiske Fællesskabers almindelige budget [1], særlig artikel 37,

[1] EFT L 248 af 16.9.2002, s. 1.

forelægger Europa-Kommissionen hermed budgetmyndigheden det foreløbige forslag til ændringsbudget nr. 6 til 2004-budgettet på grundlag af nedenstående begrundelse.

BEGRUNDELSE

1. Indledning

Formålet med nærværende ændringsbudget er at indføre en ny budgetpost 06 01 04 30 "Forvaltningsorganet for Intelligent Energi", hvorunder der kan opføres bevillinger til driftstilskud til organet. Den nye budgetpost vil blive tilført bevillinger, der hentes fra andre budgetposter for programmet for intelligent energi.

2. Oprettelse af Forvaltningsorganet for Intelligent Energi

I henhold til artikel 54 i Rådets forordning (EF, Euratom) nr. 1605/2002 [2] af 25. juni 2002 om finansforordningen vedrørende De Europæiske Fællesskabers almindelige budget kan Kommissionen overdrage offentligretlige opgaver, herunder budgetgennemførelsesopgaver, til fællesskabsretlige organer, benævnt "gennemførelsesorganer", i det omfang opgaverne ikke indebærer en skønsmargen, der vil kunne afspejle overvejelser af politisk art.

[2] EFT L 248 af 16.9.2002.

I samme forordnings artikel 55 defineres gennemførelsesorganerne som juridiske personer oprettet ved en kommissionsbeslutning, der kan få uddelegeret beføjelse til helt eller delvis at gennemføre et fællesskabsprogram eller -projekt for Kommissionens regning og på dennes ansvar. I samme artikel fastslås det, at oprettelsen af sådanne organer skal ske i henhold til en rådsforordning, som fastsætter gennemførelsesorganernes vedtægt samt vilkår og regler for deres oprettelse og drift.

I denne forbindelse vedtog lovgivningsmyndigheden den 19. december 2002 forordning (EF) nr. 58/2003 [3], som fastlægger vedtægterne for gennemførelsesorganerne og gør det muligt for Kommissionen, når den udøver de gennemførelsesbeføjelser, den er tillagt, at oprette disse organer for at kunne pålægge dem visse opgaver i forbindelse med forvaltningen af fællesskabsprogrammerne, herunder budgetgennemførelsesopgaver.

[3] EFT L 11 af 16.1.2003, s. 1.

Det flerårige program for tiltag på energiområdet: "Intelligent Energi - Europa" blev vedtaget af Europa-Parlamentet og Rådet den 26. juni 2003 [4].

[4] Beslutning nr. 1230/2003/EF (EFT L 176 af 15.7.2003, s. 29).

Det er skønnet nødvendigt, på baggrund af den gennemførte cost-benefit-analyse, og for på en effektiv måde at kunne gennemføre de målsætninger, programmet forfølger, at anvende et gennemførelsesorgan, som overdrages visse forvaltningsopgaver; med henblik herpå vedtog Kommissionen den 23. december 2003, i overensstemmelse med udtalelsen fra forvaltningsorganudvalget, en afgørelse om oprettelse af Forvaltningsorganet for Intelligent Energi [5].

[5] EFT L 5 af 9.1.2004, s. 85.

I henhold til Kommissionens afgørelse modtager organet et tilskud over De Europæiske Fællesskabers almindelige budget, som hentes fra bevillingerne til programmet "Intelligent Energi - Europa".

I nærværende foreløbige forslag til ændringsbudget foreslår Kommissionen, at der indføres en ny budgetpost 06 01 04 30 "Forvaltningsorganet for Intelligent Energi", hvorunder der kan opføres bevillinger til driftstilskud til organet.

Den nye budgetpost vil blive tilført bevillinger, der hentes fra andre budgetposter for programmet.

I Kommissionens afgørelse om oprettelse af ovennævnte forvaltningsorgan blev det i overslaget over organets driftsudgifter for 2004 antaget, at organet ville blive operativt i januar 2004 med otte udstationerede tjenestemænd. Det blev ligeledes antaget, at det resterende personale ville tiltræde fra maj 2004. Under disse omstændigheder anslog Kommissionen det nødvendige tilskud til organet for 2004 til 3 385 mio. EUR.

Kommissionen forventer nu, at organet vil begynde at fungere i maj 2004, inklusive de otte udstationerede tjenestemænd. Derfor bør tilskuddet for 2004 tilpasses under hensyntagen til de reducerede driftsudgifter. Tilskuddet for 2004 til organet bør således udgøre 2 770 mio. EUR.

TEKNISK BILAG

OVERSIGT OVER INDTÆGTER OG UDGIFTER EFTER SEKTION

SEKTION III - KOMMISSIONEN

Oversigt over udgifter

Konto 06 01 04 08 -- Programmet "Intelligent Energi - Europa" (2003-2006) -- Udgifter til den administrative forvaltning

Tal

>TABELPOSITION>

Anmærkninger (uændret)

Konto 06 01 04 30 -- Forvaltningsorganet for Intelligent Energi

Tal

>TABELPOSITION>

Anmærkninger

Denne bevilling repræsenterer det tilskud, der skal dække personaleudgifter og driftsudgifter for forvaltningsorganet.

Bevillingerne opført under denne konto suppleres af bidragene fra EFTA-landene i henhold til aftalen om Det Europæiske Økonomiske Samarbejdsområde, særlig artikel 82 og protokol nr. 32. Til orientering afstedkommer disse beløb, som stammer fra EFTA-landenes bidrag, der er konteret under artikel 6 3 0 i oversigten over indtægter, og som er formålsbestemte indtægter, jf. finansforordningens artikel 18, stk. 1, litra d), afsættelse af de tilsvarende bevillinger og anvendelse heraf inden for rammerne af bilag V i nærværende del af oversigten over udgifter for denne sektion, der udgør en integrerende del af budgettet.

Indtægter fra bidrag fra de kandidatlande, der deltager i fællesskabsprogrammerne, som opføres under konto 6 0 9 1 i oversigten over indtægter, kan give anledning til, at der opføres supplerende bevillinger efter samme forhold som det, der er gældende mellem det beløb, der er godkendt til administrative udgifter, og de samlede bevillinger til programmet, jf. finansforordningens artikel 18, stk. 1, litra d).

Stillingsfortegnelse

>TABELPOSITION>

Retsgrundlag

Rådets forordning (EF) nr. 58/2003 af 19. december 2002 om vedtægterne for de forvaltningsorganer, der skal administrere opgaver i forbindelse med EF-programmer [6].

[6] EFT L 11 af 16.1.2003, s. 1.

Europa-Parlamentets og Rådets beslutning nr. 1230/2003/EF af 26. juni 2003 om et flerårigt program for tiltag på energiområdet: "Intelligent Energi - Europa" (2003-2006) [7].

[7] EFT L 176 af 15.7.2003, s. 29.

Referencedokumenter

Kommissionens afgørelse af 23. december 2003 om oprettelse af et forvaltningsorgan benævnt "Forvaltningsorganet for Intelligent Energi" til forvaltning af Fællesskabets energipolitiske indsats i medfør af Rådets forordning (EF) nr. 58/2003 [8].

[8] EFT L 5 af 9.1.2004, s. 85.

Artikel 06 04 01 -- Programmet "Intelligent Energi - Europa" (2003-2006)

Tal

>TABELPOSITION>

Der forventes følgende forfaldsplan for betalingerne i forhold til forpligtelserne:

>TABELPOSITION>

Anmærkninger (uændret)